./data/phi0914/phi00136/phi0914.phi00136.perseus-lat1.xml
Titus Livius (Livy)
M IunioBruto iurisdictio utraque evenit, A CornelioMammulae Bruttii, M AemilioLepido Sicilia, L OppioSalinatori Sardinia, C LivioSalinatori classis, L AemilioPaulo Hispania ulterior   his ita       exercitus decreti: A Cornelio novi milites, conscripti priore anno ex senatus consulto a L Quinctio consule, dati sunt, iussusque tueri omnem oram circa Tarentum       Brundisiumque  L AemilioPaulo in ulteriorem Hispaniam, praeter eum exercitum, quem a M Fulvio proconsule accepturus esset, decretum est, ut novorum militum tria       milia duceret et trecentos equites, ita ut in iis duae partes socium Latini       nominis, tertia civium Romanorum esset   idem       supplementi ad C Flaminium , cui imperium prorogabatur, in Hispaniam citeriorem est missum            M AemiliusLepidus ab L Valerio , cui successurus esset,  simul provinciam exercitumque accipere iussus; L Valerium , si ita videretur, pro praetore in provincia retinere et provinciam       ita dividere, ut una ab Agrigento ad Pachynum esset, altera a Pachyno Tyndareum;       eam maritimam oram L Valerius viginti navibus longis custodiret   eidem praetori mandatum, ut duas decumas frumenti exigeret; id ad mare       comportandum devehendumque in Graeciam curaret   idem L Oppio de alteris decumis exigendis in Sardinia imperatum; ceterum non in       Graeciam sed Romam id frumentum portari placere  C Livius praetor, cui classis evenerat, triginta navibus paratis traicere in       Graeciam primo quoque tempore iussus, et ab Atilio naves accipere   veteres naves, quae in navalibus erant, ut reficeret       et armaret, M Iunio praetori negotium datum est, et in eam classem socios navales       libertinos legeret   legati terni in Africam ad Carthaginienses et       in Numidiam ad frumentum rogandum, quod in Graeciam portaretur, missi, pro quo       pretium solveret populus Romanus   adeoque in       apparatum curamque eius belli civitas intenta fuit,  ut P Cornelius consul ediceret, qui senatores essent  quibusque in senatu sententiam dicere liceret, quique minores       magistratus essent, ne quis eorum longius ab urbe Roma abiret, quam unde eo die       redire posset, neve uno tempore quinque senatores ab urbe Roma abessent             in comparanda impigre classe C Livium praetorem contentio orta cum colonis maritimis paulisper tenuit             nam cum cogerentur in classem, tribunos       plebi appellarunt; ab iis ad senatum reiecti sunt  senatus ita, ut ad unum omnes       consentirent, decrevit vacationem rei navalis eis colonis non esse   Ostia et Fregenae et Castrum Novum et Pyrgi et Antium       et Tarracina et Minturnae et Sinuessa fuerunt, quae cum praetore de vacatione       certarunt   consul deinde M’  Acilius ex       senatus consulto ad collegium fetialium rettulit, ipsine utique regi Antiocho       indiceretur bellum, an satis esset ad praesidium aliquod eius nuntiari;            et num Aetolis quoque separatim indici       iuberent bellum, et num prius societas et amicitia eis  renuntianda esset quam bellum indicendum   fetiales responderunt, iam ante sese, cum de Philippo consulerentur,       decrevisse nihil referre, ipsi coram an ad praesidium nuntiaretur;  amicitiam renuntiatam videri, cum legatis totiens       repetentibus res nec reddi nec satisfieri aequum censuissent;  Aetolos ultro sibi bellum indixisse, cum       Demetriadem,  sociorum urbem, per vim       occupassent, Chalcidem terra marique oppugnatum issent, regem Antiochum in       Europam ad bellum populo Romano inferendum traduxissent   omnibus iam satis comparatis M' Acilius consul edixit, ut quos L Quinctius milites conscripsisset et quos sociis nominique Latino imperasset,       quos secum in provinciam ire oporteret, et tribuni militum legionis primae et       tertiae, ut ii omnes Brundisium idibus Mais convenirent   ipse a  d  quintum nonas Maias paludatus       urbe egressus est  per eosdem dies et praetores in provincias profecti sunt